
                    Imetys on hyvä aloittaa vauvan ensimmäisen elintunnin aikana. 
                    Tuona aikana äidin ja lapsen tulisi pysyä mahdollisuuksien
                   mukaan ihokontaktissa.

                    Vauva saa ensimmäisien elinpäivien aikana erittäin arvokasta ensimaitoa
                   colostrumia. Vaikka määrä onkin pieni, on se useimmiten riittävä lapselle ja
                   vahvistaa samalla vauvan immuunivastetta. 3. tai 4. päivänä maito alkaa
                  nousta enenevissä määrin ja tuolloin rinnoissa tuntuu usein jännitystä ja
                  arkuutta.

                            Riittävän tiheä imetys, myöskin yöaikana, takaa riittävän maidontuotannon.

                                   Maidon määrä on lapsen tarpeesta riippuvainen. Lisäravinto, nesteet ja tutin
                                   käyttö ensimmäisten päivien aikana häiritsevät tätä luonnollista säätelyä ja
                                   siksi niitä tulisikin välttää.

           Imetys on luonnollinen jatko raskaudelle. WHO suosittelee täysimetystä
           ensimmäisten kuuden elinkuukauden ajan, osittaista imetystä muun
           tarvittavan ravinnon ohella aina toisen ikävuoden täyttymiseen saakka ja siitä
           eteenpäin niin pitkään kuin äiti ja lapsi sitä haluavat.

                Vauvat antavat merkkejä milloin haluavat tulla imetetyksi, myöskin unen
                aikana. Näitä merkkejä ovat levottomuus, pään etsivät liikkeet,
               maiskutusäänet, suun aukaiseminen, imemisliikkeet, kevyet äännähdykset ja
               käden vieminen suuhun. Näitä merkkejä seuraava itku on jo merkki nälästä.

                        Kun laitat lapsesi rinnalle, varmista että vauva avaa suunsa riittävän isoksi ja
                        saa saa hyvän otteen nännistä niin että lapsen suussa on mahdollisimman
                       paljon nännipihaa.

                    Useimmilla vauvoilla syntymäpaino laskee ensimmäisten elinpäivien aikana.
                    Vauva saa riittävästi äidinmaitoa mikäli syntymäpaino on saavutettu
                   uudelleen 10 päivän ikään mennessä ja paino nousee edelleen. Useimmat
                   vauvat ovat neljän kuukauden ikään tullessa tuplanneet syntymäpainonsa.

